b'\n_START_ARTICLE_\nJordan D\xc3\xadaz\n_START_SECTION_\n2017\n_START_PARAGRAPH_\nEtter personlig rekord p\xc3\xa5 15,23 meter i 2016 etablerte han seg p\xc3\xa5 hopp p\xc3\xa5 over 16 meter i 2017. Han hoppet 16,35 i februar, og kom p\xc3\xa5 fjerdeplass i Copa Cuba i mars med 16,66 meter. Han deltok i U18-VM i friidrett 2017 i Kenya, 16 \xc3\xa5r gammel, og vant der tresteg med et hopp p\xc3\xa5 17,30 meter, som var ny verdensrekord for U18-ut\xc3\xb8vere. Han hadde fire gyldige hopp i dette mesterskapet, og selv hans korteste hopp (15,99 meter) hadde holdt til gull, siden Frixon David Chila p\xc3\xa5 andreplass hoppet 15,92 meter.\n_START_SECTION_\n2018\n_START_PARAGRAPH_\nHan forbedret sin personlige rekord til 17,32 den 17. februar 2018, under stevnet Prueba de confrontacion 2018, og videre til 17,41 den 8., juni. I U20-VM i friidrett 2018 vant han tresteg med et bestehopp p\xc3\xa5 17,15 meter, som var ny mesterskapsrekord. _NEWLINE_Han deltok i Sentralamerikanske og karibiske leker 2018 (CAC Games) i Colombia i august, og kom der p\xc3\xa5 andreplass bak sin landsmann Cristian N\xc3\xa1poles. En uke senere deltok han i NACAC-mesterskapet i friidrett 2018 i Canada, og vant der tresteg med 16,83 meter.'